Groot ongerymdhede by aktekantore ontblootArgieffoto bloot ter illustrasie (Argieffoto: Maroela Media) Die Spesiale Ondersoekeenheid (SOE) het bewaringsbevele bekom om sommige staatseiendomme in Gauteng en Noordwes te bevries. Dié betrokke eiendomme word verbind met onwettige aktiwiteite wat by die aktekantore in Pretoria en Vryburg tussen Januarie 2008 en Oktober 2017 plaasgevind het en veroorsaak het dat die staat ’n verlies van R144 miljoen gely het. Daar word beweer dat sekere individue en entiteite die departement van landelike ontwikkeling en grondhervorming sowel as die onderskeie aktekantore bedrieg het, toe ŉ aantal staatseiendomme onregmatig van die staat se naam na die name van derde partye of entiteite oorgedra is. Die eiendomme is geïdentifiseer as erf 3878, eenheid 12, Mmabatho; plaas 405 Randjesfontein; erf 170 Hurlingham en erf 1 Hyde Park. Pres. Cyril Ramaphosa het die SOE vroeër beveel om dié bewerings te ondersoek en strafregtelike aanklagte is na afloop van die ondersoek by onderskeie polisiestasies in Pretoria en Mahikeng aanhangig gemaak. Verskeie amptenare van die departement en aktekantore sowel as eksterne getuies en oordragprokureurs se verklarings is reeds bekom. “Die belangrikste bekende feite wat met hierdie aangeleentheid verband hou dui op dade van bedrog en korrupsie. Hierdie aangeleentheid word nog ondersoek en vervolging is op hande,” sê die SOE nou op Twitter. The main known facts which relates to this matter points to acts of fraud and corruption committed in the period 1 January 2008 – 6 October 2017. This matter is still under investigation and prosecution is imminent. — Special Investigating Unit (SIU) (@RSASIU) September 13, 2022 Die batebeslagleggingseenheid het intussen op 4 Augustus 2022 en 9 September 2022 bewaringsbevele van onderskeidelik die hooggeregshof in Pretoria en die hooggeregshof in Mahikeng bekom om die betrokke eiendomme te bevries. Die eenheid het ook bewaringsbevele bekom om die bankrekeninge van die beweerde betrokke sake-entiteite en/of individue te bevreis. “Die SOE is tans besig om die genoemde eiendomme oor te dra na die naam van die regmatige eienaar synde die regering. Hierdie siviele aangeleenthede dien tans voor verskillende hooggeregshowe.” 8.The SIU is in the process of reversing said properties back into the name of the rightful owner being the Government of South Africa. These civil matters are in the various High Courts.9.The SIU reported the conduct of the respective conveyancers to the Law Professions Council — Special Investigating Unit (SIU) (@RSASIU) September 13, 2022